ΚΑΝΟΝΙΣΜΟΣ (ΕΚ) αριθ. 1482/97 ΤΗΣ ΕΠΙΤΡΟΠΗΣ της 28ης Ιουλίου 1997 με τον οποίο, για την ελεύθερη ζώνη της Μαδέρας, θεσπίζονται ορισμένες διατάξεις εφαρμογής του κανονισμού (ΕΚ) αριθ. 122/96 του Συμβουλίου, για τη θέσπιση ευνοϊκής δασμολογικής μεταχείρισης κατά την εισαγωγή ορισμένων εμπορευμάτων σε ελεύθερες ζώνες της Μαδέρας και των Αζορών, λόγω του ιδιαίτερου προορισμού τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 122/96 του Συμβουλίου, της 22ας Ιανουαρίου 1996, για τη θέσπιση ευνοϊκής δασμολογικής μεταχείρισης κατά την εισαγωγή ορισμένων εμπορευμάτων στις ελεύθερες ζώνες της Μαδέρας και των Αζορών, λόγω του ιδιαίτερου προορισμού τους (1), και ιδίως τα άρθρα 2 και 3 του εν λόγω κανονισμού,

Εκτιμώντας:

ότι η αίτηση που κατέθεσαν οι πορτογαλικές αρχές με βάση τις διατάξεις του άρθρου 2 παράγραφος 1 του προαναφερόμενου του κανονισμού (ΕΚ) αριθ. 122/96 αφορά την ελεύθερη ζώνη της Μαδέρας 7

ότι, λαμβάνοντας υπόψη την αίτηση και την προαγωγή των δραστηριοτήτων στην ελεύθερη ζώνη της Μαδέρας, η Επιτροπή πρέπει να καταρτίσει τον κατάλογο εμπορευμάτων τα οποία εισάγονται με δασμολογική απαλλαγή, κατά τις διατάξεις του άρθρου 2 του εν λόγω κανονισμού (ΕΚ) αριθ. 122/96, υπό την προϋπόθεση ότι τα εμπορεύματα αυτά προορίζονται να υποστούν ουσιαστική μεταποίηση υπό την έννοια των διατάξεων του άρθρου 24 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2), όπως τροποποιήθηκε τελευταία από τον κανονισμό (ΕΚ) αριθ. 82/97 (3) 7

ότι είναι σκόπιμο να καθοριστούν τα μέτρα ελέγχου προκειμένου να διασφαλίζεται ότι η υπαγωγή εμπορευμάτων σε ευνοϊκή δασμολογική μεταχείριση, λόγω του ειδικού τους προορισμού, λαμβάνει χώρα σύμφωνα με τις διατάξεις των άρθρων 291 έως 304 του κανονισμού (ΕΟΚ) αριθ. 2454/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 89/97 (5), με τον οποίο θεσπίζονται ορισμένες διατάξεις εφαρμογής του κανονισμού (ΕΟΚ) αριθ. 2913/92 7 και ότι, δεδομένου ότι οι εν λόγω εργασίες ειδικού προορισμού πραγματοποιούνται εντός της ελεύθερης ζώνης της Μαδέρας, εφαρμόζονται οι διατάξεις όσον αφορά τις ελεύθερες ζώνες, μεταξύ άλλων εκείνες των άρθρων 799 έως 842 του κανονισμού (ΕΟΚ) αριθ. 2454/93 7

ότι εφαρμόζονται τα μέτρα εμπορικής πολιτικής όταν εμπορεύματα υπάγονται στον ειδικό προορισμό 7

ότι τα μέτρα τα προβλεπόμενα στον παρόντα κανονισμό είναι σύμφωνα προς τη γνώμη της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με βάση τις διατάξεις των άρθρων 1 και 2 του κανονισμού (ΕΚ) αριθ. 122/96, οι δασμοί οι εφαρμοζόμενοι στα εμπορεύματα τα τιθέμενα σε ελεύθερη κυκλοφορία στην ελεύθερη ζώνη της Μαδέρας, τα οποία παρατίθενται στο παράρτημα Ι, αναστέλλονται πλήρως, με βάση τις λεπτομέρειες εφαρμογής τις προβλεπόμενες στα άρθρα 2 και 3, μέχρι την 31η Δεκεμβρίου 2005.

Άρθρο 2

1. Η άδεια η προβλεπόμενη στο άρθρο 291 παράγραφος 2 του κανονισμού (ΕΟΚ) αριθ. 2454/93 εκδίδεται από τις αρμόδιες για την επιτήρηση τελωνειακές υπηρεσίες της ελεύθερης ζώνης της Μαδέρας, μετά από γραπτή αίτηση του ενδιαφερομένου.

2. Η αίτηση πρέπει να είναι σύμφωνη με το υπόδειγμα του παραρτήματος ΙΙ. Εκτός από τις πληροφορίες που απαιτούνται με βάση τις διατάξεις του άρθρου 291 παράγραφος 3, ο αιτών δίδει στην αίτησή του τις πληροφορίες τις απαιτούμενες στις διάφορες αριθμημένες θέσεις του μοντέλου. Στις αιτήσεις τίθενται υπογραφή και ημερομηνία.

3. Η άδεια η χορηγούμενη για την υπαγωγή σε δασμολογική απαλλαγή εμπορευμάτων τιθέμενων σε ελεύθερη κυκλοφορία με βάση ευνοϊκή δασμολογική μεταχείριση πρέπει να είναι σύμφωνη προς το υπόδειγμα του παραρτήματος ΙΙΙ.

Άρθρο 3

1. Τα εμπορεύματα τα τιθέμενα σε ελεύθερη κυκλοφορία εντός της ελεύθερης ζώνης με το ευεργέτημα μηδενικού δασμού, τον προβλεπόμενο από τον υπόψη κανονισμό, παραμένουν υπό τελωνειακή επιτήρηση υπό τους όρους του άρθρου 82 του κανονισμού (ΕΟΚ) αριθ. 2913/92.

2. Όλες οι εργασίες ιδιαίτερου προορισμού πρέπει να καταχωρούνται στη λογιστική αποθήκης σύμφωνα με τις διατάξεις των άρθρων 293 στοιχείο β) και 817 του κανονισμού (ΕΟΚ) αριθ. 2454/93.

3. Η λογιστική αποθήκης πρέπει να περιλαμβάνει συμπληρωματικά τα ακόλουθα:

α) εγγραφές σχετικές με τα εμπορεύματα τα τιθέμενα σε ελεύθερη κυκλοφορία υπό το καθεστώς του ιδιαίτερου προορισμού 7

β) ενδείξεις σχετικές με το συγκεκριμένο ιδιαίτερο προορισμό 7

γ) ενδείξεις σχετικές με τα προϊόντα τα οποία προκύπτουν από το συγκεκριμένο ιδιαίτερο προορισμό.

4. Η έξοδος από την ελεύθερη ζώνη εμπορευμάτων που έχουν τύχει του ευεργετήματος μηδενικού δασμού με βάση τους όρους της παραγράφου 1 υπόκειται στους ακόλουθους όρους:

α) για τα προϊόντα που προκύπτουν από τον προβλεπόμενο ιδιαίτερο προορισμό, πρέπει να παρέχεται η απόδειξη ότι έχουν υποστεί τη μεταποίηση την απαιτούμενη με βάση τις διατάξεις του άρθρου 24 του κανονισμού (ΕΟΚ) αριθ. 2913/92 7

β) για τα υπόλοιπα εμπορεύματα:

- σε περίπτωση εξαγωγής, κατατίθεται η διασάφηση εξαγωγής,

- σε περίπτωση καταστροφής εκτός της ελεύθερης ζώνης, η κατάθεση σχετικής άδειας. Τα απορρίμματα ή τα θραύσματα τα οποία προκύπτουν κατά την καταστροφή πρέπει να υπάγονται σε κάποιον από τους τελωνειακούς δασμούς τους προβλεπόμενους για μη κοινοτικά εμπορεύματα,

- σε περίπτωση χρησιμοποίησης εμπορευμάτων για σκοπούς άλλους από τους προβλεπόμενους στον κανονισμό, πρέπει να εισπράττονται οι δασμοί.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1997.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 20 της 26. 1. 1996, σ. 4.

(2) ΕΕ αριθ. L 302 της 19. 10. 1992, σ. 1.

(3) ΕΕ αριθ. L 17 της 21. 1. 1997, σ. 1.

(4) ΕΕ αριθ. L 253 της 11. 10. 1993, σ. 1.

(5) ΕΕ αριθ. L 17 της 21. 1. 1997, σ. 28.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

ΥΠΟΔΕΙΓΜΑ ΑΙΤΗΣΗΣ ΕΥΝΟΪΚΗΣ ΔΑΣΜΟΛΟΓΙΚΗΣ ΜΕΤΑΧΕΙΡΙΣΗΣ ΟΡΙΣΜΕΝΩΝ ΕΜΠΟΡΕΥΜΑΤΩΝ ΣΤΗΝ ΟΥΔΕΤΕΡΗ ΖΩΝΗ ΤΗΣ ΜΑΔΕΡΑΣ, ΛΟΓΩ ΤΟΥ ΙΔΙΑΙΤΕΡΟΥ ΠΡΟΟΡΙΣΜΟΥ ΤΟΥΣ

Ημερομηνία: ...................

ΣΗΜ.: Τα στοιχεία πρέπει να παρέχονται με τη σειρά που υποδεικνύεται. Οι πληροφορίες σχετικά με τα εμπορεύματα πρέπει να παρέχονται για κάθε είδος εμπορεύματος που αφορούν.

1. Όνομα ή εμπορική επωνυμία και διεύθυνση:

α) του αιτούντα:

β) της επιχείρησης σε ελεύθερη ζώνη:

2. Ιδιαίτερος προορισμός:

α) κατάταξη εμπορευμάτων εισαγωγής (συνδυασμένη ονοματολογία):

β) εμπορική ή/και τεχνική περιγραφή:

γ) περιγραφή του ιδιαίτερου προορισμού:

δ) προϊόντα που προκύπτουν από το σχετικό ιδιαίτερο προορισμό:

3. Τόπος όπου πραγματοποιείται η εργασία του ιδιαίτερου προορισμού:

4. Εκτίμηση του χρόνου του αναγκαίου για την εκτέλεση της εργασίας ιδιαίτερου προορισμού:

5. Χρονικό διάστημα προβλεπόμενο στην άδεια:

6. Στοιχεία χορηγηθεισών αδειών:

α) κατά τη διάρκεια των τριών προηγούμενων ετών για εμπορεύματα πανομοιότυπα προς εκείνα τα οποία αποτελούν το αντικείμενο της αίτησης:

β) για τα εμπορεύματα που αποτελούν το αντικείμενο του συγκεκριμένου ιδιαίτερου προορισμού:

Ημερομηνία: ....................

Υπογραφή: ......................

>ΤΕΛΟΣ ΓΡΑΦΗΚΟΥ>

Σημειώσεις σχετικές με την αίτηση

1. Όνομα ή εμπορική επωνυμία και διεύθυνση: όταν η αίτηση συντάσσεται σε χαρτί με κεφαλίδα της επιχείρησης του αιτούντος, σημείο 1 στοιχείο α) δεν χρειάζεται να συμπληρώνεται εφόσον οι σχετικές πληροφορίες περιέχονται στην κεφαλίδα. Το σημείο 1 στοιχείο β) πρέπει να συπληρώνεται εφόσον ο αιτών διαφέρει από την επιχείρηση.

2. Μεταποίηση:

α) κατάταξη (συνδυασμένη ονοματολογία): ο τετραψήφιος κωδικός επαρκεί, εκτός αν η οκταψήφια κατάταξη είναι αναγκαία προκειμένου να είναι δυνατή η χορήγηση της άδειας και η ορθή παρακολούθηση των εργασιών μεταποίησης 7

β) εμπορική ή/και τεχνική περιγραφή: η περιγραφή πρέπει να είναι επαρκώς σαφής και λεπτομερής ώστε να είναι δυνατή η λήψη απόφασης όσον αφορά τη συνέχεια που θα δοθεί στην υπόψη αίτηση, και ιδιαίτερα να καθορισθεί, με βάση τις παρασχεθείσες πληροφορίες, κατά πόσο η μεταποίηση είναι δυνατόν να θεωρηθεί ως επαρκής 7

γ) περιγραφή του σχετικού ιδιαίτερου προορισμού: περιγραφή των προς εκτέλεση εργασιών επί των εμπορευμάτων εισαγωγής για την παραγωγή παράγωγων προϊόντων 7

δ) προϊόντα που προκύπτουν από τον ιδιαίτερο προορισμό: αναφέρονται το παράγωγο προϊόν ή τα παράγωγα προϊόντα που προκύπτουν από τη μεταποίηση των εμπορευμάτων εισαγωγής.

3. Τόπος όπου πρέπει να πραγματοποιηθεί η σχετική εργασία ιδιαίτερου προορισμού: αναφέρεται η διεύθυνση του τόπου όπου θα πραγματοποιηθεί η εργασία.

4. Εκτίμηση του χρόνου του αναγκαίου για την εκτέλεση της εργασίας ιδιαίτερου προορισμού: αναφέρονται η μέση διάρκεια που κατά πάσα πιθανότητα θα είναι αναγκαία για την κατεργασία δεδομένης παρτίδας εμπορευμάτων (π.χ ανά μονάδα ή ανά ποσότητα) και αναφέρεται το χρονικό διάστημα το οποίο αναμένεται ότι θα παρέλθει μεταξύ θέσης σε ελεύθερη κυκλοφορία με απαλλαγή λόγω ιδιαίτερου προορισμού και ολοκλήρωσης των εργασιών ιδιαίτερου προορισμού.

5. Προβλεπόμενο χρονικό διάστημα για την άδεια: αναφέρεται το χρονικό διάστημα κατά τη διάρκεια του οποίου προβλέπεται ότι θα εισάγονται εμπορεύματα με απαλλαγή λόγω του ιδιαίτερου προορισμού τους.

6. Στοιχεία εκδοθεισών αδειών:

α) κατά τη διάρκεια των τριών προηγούμενων ετών για τα εμπορεύματα τα πανομοιότυπα προς εκείνα που αποτελούν το αντικείμενο της αίτησης: στοιχεία σχετικά με κάθε γνωστή άδεια. Σε περίπτωση που δεν είναι γνωστή καμία άδεια, αναφέρεται «ουδεμία» 7

β) για τα εμπορεύματα που αποτελούν το αντικείμενο του εν λόγω ιδιαίτερου προορισμού: αναφέρεται αν τα εμπορεύματα αποτελούν προϊόντα που προκύπτουν από το σχετικό ιδιαίτερο προορισμό ο οποίος αποκτήθηκε με βάση μία ή περισσότερες προηγούμενες άδειες και, ανάλογα με την περίπτωση, αναφέρονται τα στοιχεία της υπόψη άδειας ή των υπόψη αδειών.

ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

ΥΠΟΔΕΙΓΜΑ ΑΔΕΙΑΣ ΕΥΝΟΪΚΗΣ ΔΑΣΜΟΛΟΓΙΚΗΣ ΜΕΤΑΧΕΙΡΙΣΗΣ ΟΡΙΣΜΕΝΩΝ ΕΜΠΟΡΕΥΜΑΤΩΝ ΣΤΙΣ ΕΛΕΥΘΕΡΕΣ ΖΩΝΕΣ ΤΗΣ ΜΑΔΕΡΑΣ ΛΟΓΩ ΤΟΥ ΙΔΙΑΙΤΕΡΟΥ ΠΡΟΟΡΙΣΜΟΥ ΤΟΥΣ

Ημερομηνία: ......................

Στοιχεία της άδειας: .............

ΣΗΜ.: Τα στοιχεία πρέπει να παρέχονται κατά τη σειρά που υποδεικνύεται. Η άδεια πρέπει να περιλαμβάνει τα στοιχεία της αίτησης. Σε περίπτωση που τα παρεχόμενα στοιχεία παραπέμπουν στην αίτηση, η αίτηση αποτελεί αναπόσπαστο μέρος της άδειας.

1. Όνομα ή εμπορική επωνυμία και διεύθυνση:

α) του κατόχου της άδειας:

β) της επιχείρησης:

2. Εμπορεύματα προς υπαγωγή σε ιδιαίτερο προορισμό:

α) κατάταξη εμπορευμάτων εισαγωγής (συνδυασμένη ονοματολογία):

β) εμπορική ή/και τεχνική περιγραφή:

γ) περιγραφή της μεταποίησης:

δ) προϊόντα που προκύπτουν από το σχετικό ιδιαίτερο προορισμό (κατάταξη και εμπορική ή/και τεχνική περιγραφή):

3. Τόπος όπου πρέπει να εκτελεστούν οι εργασίες ιδιαίτερου προορισμού:

4. Είδος της εργασίας ιδιαίτερου προορισμού:

5. Διάρκεια ισχύος:

Ημερομηνία: ......................

Υπογραφή: ........................

(σφραγίδα)

>ΤΕΛΟΣ ΓΡΑΦΗΚΟΥ>